
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege privind subvenţionarea din fonduri publice a serviciilor sociale acordate de asociaţii, fundaţii şi cultele recunoscute de lege, trimis cu adresa nr. PLx.105/2013, Camera Deputaţilor fiind Cameră decizională. 
În raport cu obiectul şi conţinutul său, Legea face parte din categoria legilor ordinare.

	VICEPREŞEDINTE,

Sorin LAZĂR
	 PREŞEDINTE,

Adrian SOLOMON
	PREŞEDINTE,

Eugen NICOLICEA 

RAPORT COMUN
asupra proiectului de Lege privind subvenţionarea din
 fonduri publice a serviciilor sociale acordate de asociaţii,
 fundaţii şi cultele recunoscute de lege
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci, Comisia pentru muncă şi protecţie socială şi Comisia juridică, de disciplină şi imunităţi au fost sesizate, spre dezbatere în fond, cu proiectul de Lege privind subvenţionarea din fonduri publice a serviciilor sociale acordate de asociaţii, fundaţii şi cultele recunoscute de lege.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege  în ședința din 25 martie 2013.

La dezbaterea proiectului de lege s-a avut în vedere avizul favorabil al Comisiei pentru drepturile omului, culte şi problemele minorităţilor naţionale, avizul favorabil al Comisei pentru egalitate de şanse pentru femei şi bărbați, avizul favorabil al Comisiei pentru administraţie publică, amenajarea teritoriului şi echilibru ecologic  şi avizul favorabil al Consiliului Legislativ.
Proiectul de lege supus dezbaterii are ca obiect de reglementare subvenţionarea din fonduri publice a serviciilor sociale acordate de asociaţii, fundaţii şi cultele recunoscute de lege, care potrivit prevederilor art. 8 din proiect se va realiza începând cu data de 1 ianuarie 2015. În acest sens se propune ca subvenţionarea serviciilor sociale să fie realizată în baza procedurii de evaluare şi selecţie care respectă principiile concurenţei, eficienţei şi transparenţei în alocarea fondurilor publice.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci,  Comisia pentru muncă şi protecţie socială şi Comisia juridică, de disciplină şi imunităţi  şi-au desfăşurat lucrările în şedinţe separate.

Membrii Comisiei pentru muncă şi protecţie socială au dezbătut proiectul de lege în mai multe şedinţe, când au fost luate în consideraţie atât argumentele reprezentanţilor asociaţiilor neguvernamentale, cât şi pe cele ale reprezentanţilor Guvernului. Dezbaterea proiectul de lege fiind finalizată în şedinţa din 5 decembrie 2017.

Membrii Comisiei juridice, de disciplină şi imunităţi  a examinat iniţiativa legislativă în cadrul mai multor ședințe în anul 2013. Dezbaterea proiectul de lege fiind finalizată în şedinţa din 20 decembrie 2017.

Membrii Comisiei pentru buget, finanţe şi bănci au examinat proiectul de lege în şedinţa din ziua de 06 februarie 2018.  

La lucrările Comisiei pentru muncă şi protecţie socială şi-au înregistrat prezenţa 22 deputaţi, din totalul de 24 membri ai comisiei,  iar la lucrările Comisiei pentru buget, finanţe şi bănci şi-au înregistrat prezenţa 20 deputaţi din totalul de 25 de membri.
La dezbaterile Comisiei pentru muncă şi protecţie socială au participat, în conformitate cu prevederile art.55 din Regulamentul Camerei Deputaţilor, republicat cu modificările şi completările ulterioare domnul Adrian Marius Rîndunică – Secretar de Stat, Ministerul Muncii şi Justiţiei Sociale şi doamna Elena Dobre – director, Ministerul Muncii şi Justiţiei Sociale.
La dezbaterile Comisiei juridice, de disciplină şi imunităţi au participat din partea Ministerului Muncii, Familiei, Protecţiei Sociale şi Persoanelor Vârstnice, domnul Codrin Scutaru, secretar de stat, doamna Carmen Manu, director şi doamna Mihaela Grecu, director. La şedinţa Comisiei au mai fost prezente doamna Raluca Mihai din partea Institutului pentru Politici Publice, doamna Diana Berceanu şi doamna Raluca Sîmbotin din partea Fundaţiei pentru Dezvoltarea Societăţii Civile.
În urma examinării proiectului de lege şi a opiniilor exprimate, deputații celor trei Comisii, au hotărât cu majoritate de voturi, respingerea proiectului de lege întrucât cadrul legal ce reglementează acordarea de subvenţii asociaţiilor şi fundaţiilor care înfiinţează şi administrează unităţi de asistenţă socială a fost revizuit, iar modificările ulterioare ale legislaţiei în domeniu au rezolvat problemele apărute în aplicarea Legii nr.34/1998. Ca atare, măsurile propuse prin proiectul supus dezbaterilor nu se mai justifică.

În raport cu obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,

Sorin LAZĂR 
	 PREŞEDINTE,

Adrian SOLOMON
	PREŞEDINTE,

Eugen NICOLICEA 



	SECRETAR,

Marilen-Gabriel PIRTEA
	SECRETAR,

Violeta RĂDUŢ
	SECRETAR,

Costel Neculai DUNAVA


	Şef serviciu

Giorgiana Ene

Consilier parlamentar

Vasilica Popa
	Consilieri parlamentari

Lidia Vlădescu

Camelia Revenco
	Consilier parlamentar

Roxana David


